Idrettslaget Jutul

Idrettslaget Jutul (stiftet i 1930) er en sportsklubb på Skui i Bærum kommune, Akershus. Navnet er en dialektform av ordet jotun (troll). Jutul har mange forskjellige aktiviteter for barn og voksne. I 2004 startet Jutul arrangementet «Opp Kantebakk».

Jutul er delt inn i forskjellige grupper: ski/friidrett, fotball, volleyball, ishockey og idrettsskolen for barn.

 Jutul Fotball 
Fotballgruppen er den største, og A-laget rykket i 2007 opp til 3. divisjon. I 2010 havnet de på tredjeplass i avdeling 3.  A Laget har klart å rykke ned to divisjoner på like mange sesonger etter å ha mistet noen sentrale spillere, og ligger nå på bunnen av 5 divisjon pr 2014.

Thomas Finstad er Jutuls store sønn. Han slo gjennom i Stabæk, der han blant annet scoret det avgjørende målet da klubben vant NM i 1998. I 2005 gikk han til Strømsgodset, rett før sesongstart 2008 gikk til Bærum, hvor han også spilte på aldersbestemte lag, men det er ventet at han returnerer til Jutul når han finner det for godt å trappe ned fotballen.

 Jutul Ishockey 
mini|En av IL Jutul, sine guttelag som har Vunnet kamp mot Frisk Asker.
Klubben har eksportert mange spillere til Eliteserien, og da særlig til Frisk Asker Ishockey. Tom Erik Olsen og Michael Smithurst har flere sesonger og Norgesmesterskap for Storhamar Dragons. Per Kristian Vellan og Magnus Willy Danielsen har begge spilt for TIK.

Sesongen 2008/09 var Joachim Flaten og Garth Lunde Smestad med på å ta seriegull med Frisk Asker. Jonas Oppøyen spiller i dag for VIF. Dagens trener for Jutuls A-lag er Jan Erik Johansen, som har spilt flere sesonger i toppdivisjonen og en rekke med landslags kamper. Kristian «Kitten» Magnus Lingsom, har også hatt sine sesonger i Frisk sammen med Jan Erik Smithurst og Lars Erik Solberg. En annen som har preget Jutul gjennom flere år er Otto Otterstad. Andrew Proskurnicki spilte også flere sesonger og fungerte som spillende trener for A-laget. Han er den eneste NHL-draftede spilleren som har spilt på A-laget. De senere årene har Kristoffer Torgersen og brødreparet Sondre Stokke Hougen og Skjalg Stokke Hougen vært ledende figurer på A-laget med opphav i Jutul IL. Håkon Sagfossen har også vært en lojal spiller på A-laget i mange år.

Hockeyen i Jutul startet opp tidlig på femtitallet, og den gangen var Bærum den førende hockeykommunen i landet.

På starten av 2000-tallet har Jutul Hockey vært i toppen av 2. divisjon med 3 andreplasser og 3 seriemesterskap uten å ta skrittet opp i nest øverste nivå i norsk hockey. Man har i denne tiden hatt en jevn tilvekst fra egen juniorstall samtidig som nedtrappende Friskstjerner som Dag Høyem og Rikard Fjeld har vært med å prege hockeykamper i Bærum ishall. Tidligere Frisk- og Landslagsmålvakt Halvor Hårstad-Evjen spilte også i perioder for Jutul etter storhetstiden i Frisk. 

Jutul Hockey spilte fra sesong 2011/2012 i 1.divisjon. De spilte i 1.divisjon frem til 2013/2014, da de ble nødt til å ta steget ned til 2.divisjon av økonomiske årsaker. I disse årene gikk laget gjennom et generasjonsskifte der flere gamle storheter dro, og laget ble preget av yngre spillere. 

Sesongen 2018/2019 slo Jutul A-lag seg sammen med Eiksmarka, og spiller under navnet Jutul/Eiksmarka i 3.divisjonen. Dette førte til at flere gamle storspillere kom tilbake til klubben. Per i dag er Magnus Willy Danielsen kaptein på A-laget. 

Kjell «Reka» Helesnes er per idag den eneste Jutul-spilleren med drakt hengende i taket.

Tabellen

Eksterne lenker

 Jutul Fotball 
 Jutul Ishockey

Kategori:Idrettslag i Bærum
Kategori:Idrettslag etablert i 1930
Kategori:Fotballag i Bærum
Kategori:Fotballag etablert i 1930
Kategori:Ishockeyklubber i Norge
Kategori:Skiklubber i Norge
Kategori:Volleyballag i Norge